ປະທານປະເທດຈີນ ເລີ່ມຕົ້ນການຢ້ຽມຢາມທາງລັດຖະກິດເຖິງປະເທດ ອີຣານ
ທ່ານປະທານປະເທດ ສີຈິ້ນຜິງ
(ພາບ: Press TV )
ວັນທີ 22/01, ທ່ານປະທານປະເທດ ສີຈິ້ນຜິງ ໄດ້ມາຮອດນະຄອນຫລວງ Teheran, ເລີ່ມຕົ້ນການຢ້ຽມຢາມທາງລັດຖະກິດເຖິງ ອີຣານ ເພື່ອແນໃສ່ເພີ່ມທະວີການພົວພັນມິດຕະພາບທີ່ເປັນມູນເຊື້ອ ແລະ ຊຸກຍູ້ການຮ່ວມມືເສດຖະກິດລະຫວ່າງ 2 ປະເທດ. ນີ້ກໍ່ແມ່ນປະເທດສຸດທ້າຍໃນປະຕິບັດງານຂອງການນຳ ຈີນ ເຖິງ 3 ປະເທດຕາເວັນອອກກາງລວມມີ: ອາຣັບບີ ຊາອຸດິ, ອີຢິບ ແລະ ອີຣານ. ການຢ້ຽມຢາມນີ້ ກໍ່ແມ່ນການຢ້ຽມຢາມທາງລັດຖະກິດທຳອິດ ໃນ 14 ປີ ຜ່ານມາຂອງປະມຸກລັດ ຈີນ ເຖິງ ອີຣານ. ຄາກວ່າ: ທ່ານປະທານປະເທດ ສີຈິ້ນຜິງ ແລະ ທ່ານປະທານາທິບໍດີປະເທດເຈົ້າພາບ Hasan Rouhani ຈະປຶກສາຫາລືບັນດາມາດຕະການສົມທົບກັນດ້ານຍຸດທະສາດພັດທະນາປະເທດຊາດຂອງແຕ່ລະປະເທດ ແລະ ຊຸກຍູ້ການຮ່ວມມືທັງດ້ານເສດຖະກິດ ແລະ ການເມືອງ. ເນື່ອງໃນໂອກາດຢ້ຽມຢາມຄັ້ງນີ້, 2 ຝ່າຍຈະຍົກສູງສາຍພົວພັນ 2 ຝ່າຍ ຂຶ້ນສູ່ຄູ່ຮ່ວມມືຍຸດທະສາດຮອບດ້ານ.
(ແຫຼ່ງຄັດຈາກ VOV)